पाएं अपने शहर की ताज़ा ख़बरें और फ्री ई-पेपरडाउनलोड करें
गुजरखेड़ा मुक्तिधाम में काेविड मरीजाें के शव के अंतिम संस्कार में बुधवार काे खासी अनदेखी नजर अाई। यहां पर प्रशासन द्वारा नियुक्त दल द्वारा ठीक से लकड़ी-कंडे नहीं जमाए गए। जिसके चलते कुछ शवाें का अंतिम संस्कार ठीक से नहीं हाे सका।
यहां गुजरखेड़ा मुक्तिधाम में स्थानीय प्रशासन ने वर्तमान में मुक्तिधाम समिति काे भंग करते हुए इसकी पूरी जिम्मेदारी जनपद पंचायत सीईओ हेमेंद्र सिंह चाैहान काे दी है। जिसके बाद से यहां पर मंगलवार से ही प्रशासन की टीम तैनात है। मुक्तिधाम में बुधवार काे सुबह काेविड मरीजाें के शवाें का अंतिम संस्कार किया गया। उसमें से देर शाम तक कुछ शव ठीक से जल नहीं सके। इसकी प्रमुख वजह यहां अंतिम संस्कार के लिए लकड़ी-कंडे जमाने की प्रक्रिया रही, जो ठीक से नहीं की जा रही है।
यहां मुक्तिधाम में पूर्व में समिति द्वारा नियुक्त सेवादार द्वारा लकड़ी कंडे जमाने के साथ ही अगर काेई शव की अंत्येष्टि में गड़बड़ी नजर आती थी ताे वह आखिरी तक लकड़ी व कंडे डालकर संस्कार व्यवस्थित तरीके से करते थे। वर्तमान में प्रशासन की टीम नियुक्त हाेने के बाद एक बार कंडे व लकड़ी जमाने व अंतिम संस्कार की प्रक्रिया के बाद टीम ध्यान नहीं देती है। जिसके चलते इस तरह कुछ शवाें का अंतिम संस्कार ठीक से नहीं हाे पा रहा है। इस मामले में बयान लेने के लिए जनपद पंचायत सीईओ हेमेंद्रसिंह चौहान को 9826073724 पर काॅल किए लेकिन उन्होंने रिसीव ही नहीं किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn